CELEX: 32013D0705(01)
Language: mt
Date: 2013-07-01 00:00:00
Title: Deċiżjoni tal-Bureau tal-Parlament Ewropew tal- 1 ta' Lulju 2013 li temenda l-Miżuri ta' Implimentazzjoni tal-Istatut tal-Membri tal-Parlament Ewropew

5.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/6
            
         DEĊIŻJONI TAL-BUREAU TAL-PARLAMENT EWROPEW
   tal-1 ta' Lulju 2013
   li temenda l-Miżuri ta' Implimentazzjoni tal-Istatut tal-Membri tal-Parlament Ewropew
   2013/C 194/02
   IL-BUREAU TAL-PARLAMENT EWROPEW,
   wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 223(2) tiegħu,
   wara li kkunsidra t-Trattat dwar l-adeżjoni tar-Repubblika tal-Kroazja mal-Unjoni Ewropea,
   wara li kkunsidra l-Istatut tal-Membri tal-Parlament Ewropew (1),
   wara li kkunsidra l-Artikoli 8 u 23 tar-Regoli ta' Proċedura tal-Parlament Ewropew,
   billi:
   
               (1)
            
            
               Skont it-Trattat dwar l-adeżjoni tar-Repubblika tal-Kroazja mal-Unjoni Ewropea, din tal-aħħar se ssir Stat Membru tal-Unjoni Ewropea fl-1 ta' Lulju 2013. Minn tali data, il-Membri Kroati se jieħdu posthom fil-Parlament Ewropew. Għalhekk jeħtieġ li jiġi modifikat il-punt (b) tal-Artikolu 23(1) tal-Miżuri ta' Implimentazzjoni tal-Istatut tal-Membri tal-Parlament Ewropew (2) (“il-Miżuri ta' Implimentazzjoni”) dwar l-ispejjeż għall-ivvjaġġar imġarrba fl-Istat Membru tal-elezzjoni, bil-għan li jiġu kkunsidrati l-Membri Kroati l-ġodda li se jieħdu posthom fil-Parlament Ewropew.
            
         
               (2)
            
            
               L-ivvjaġġar fl-Istat Membru tal-elezzjoni li jsir bil-karozza huwa limitat annwalment għal numru ta' kilometri kkalkolat skont id-daqs tal-Istat Membru kkonċernat. Billi l-Kroazja għandha superfiċje ta' 56 542 km2, kull Membru Kroat tal-Parlament Ewropew għandu jkollu dritt għal 8 000 km fis-sena,
            
         ADOTTA DIN ID-DEĊIŻJONI:
   Artikolu 1
   Fl-Artikolu 23(1), punt (b) tal-Miżuri ta' Implimentazzjoni, it-tielet inċiż huwa sostitwit bis-segwenti:
   
               “—
            
            
               8 000 km għall-Membri eletti fil-Belġju, id-Danimarka, l-Estonja, il-Kroazja, Ċipru, il-Latvja, il-Litwanja, il-Lussemburgu, Malta, il-Pajjiżi Baxxi jew is-Slovenja.”
            
         Artikolu 2
   1.   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   2.   Din id-Deċiżjoni għandha tapplika mill-1 ta' Lulju 2013.
   
      (1)  Deċiżjoni 2005/684/KE, Euratom tal-Parlament Ewropew tat-28 ta' Settembru 2005 li tadotta l-istatut għall-Membri tal-Parlament Ewropew (ĠU L 262, 7.10.2005, p. 1).
   
      (2)  Deċiżjoni tal-Bureau tal-Parlament Ewropew tad-19 ta' Mejju u tad-9 ta' Lulju 2008 dwar il-Miżuri ta' Implimentazzjoni tal-Istatut tal-Membri tal-Parlament Ewropew (ĠU C 159, 13.7.2009, p. 1).